CELEX: 32015R1042
Language: mt
Date: 2015-06-30 00:00:00
Title: Regolament ta' Implimentazzjoni tal-Kummissjoni (UE) 2015/1042 tat-30 ta' Ġunju 2015 li jemenda l-Anness II tar-Regolament (KE) Nru 250/2009 li jimplimenta r-Regolament (KE) Nru 295/2008 tal-Parlament Ewropew u tal-Kunsill dwar statistika strutturali kummerċjali, f'dak li jikkonċerna l-addattament tal-format tekniku wara r-reviżjoni tal-klassifikazzjoni tal-prodotti skont l-attività (KPA) (Test b'rilevanza għaż-ŻEE)

1.7.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 167/61
            
         REGOLAMENT TA' IMPLIMENTAZZJONI TAL-KUMMISSJONI (UE) 2015/1042
   tat-30 ta' Ġunju 2015
   li jemenda l-Anness II tar-Regolament (KE) Nru 250/2009 li jimplimenta r-Regolament (KE) Nru 295/2008 tal-Parlament Ewropew u tal-Kunsill dwar statistika strutturali kummerċjali, f'dak li jikkonċerna l-addattament tal-format tekniku wara r-reviżjoni tal-klassifikazzjoni tal-prodotti skont l-attività (KPA)
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 295/2008 tal-Parlament Ewropew u tal-Kunsill tal-11 ta' Marzu 2008 dwar statistika strutturali kummerċjali (1), u b'mod partikolari l-Artikolu 11(1)(a) tiegħu,
   Billi:
   
               (1)
            
            
               Ir-Regolament (KE) Nru 295/2008 jistabbilixxi qafas komuni għall-ġbir, it-trażmissjoni u l-valutazzjoni ta' statistika Ewropea fuq l-istruttura, l-attività, il-kompetittività u r-rendiment tan-negozji fl-Unjoni.
            
         
               (2)
            
            
               Ir-Regolament (KE) Nru 451/2008 tal-Parlament Ewropew u tal-Kunsill (2) jistabbilixxi klassifikazzjoni statistiska ġdida tal-prodotti skont l-attività (KPA) biex tissodisfa r-rekwiżiti tal-istatistika fl-Unjoni.
            
         
               (3)
            
            
               L-Anness II tar-Regolament tal-Kummissjoni (KE) Nru 250/2009 (3) jispeċifika l-format tekniku u t-tikketti ta' ċerti prodotti biex id-dejta tkun trażmessa abbażi tal-KPA.
            
         
               (4)
            
            
               Wara li daħal fis-seħħ ir-Regolament tal-Kummissjoni (UE) Nru 1209/2014 (4) jenħtieġ li jiġi addattat l-Anness II tar-Regolament (KE) Nru 250/2009 f'dak li jikkonċerna t-tikketti ta' ċerti prodotti biex id-dejta tiġi trażmessa abbażi tal-KPA biex tinżamm il-komparabbiltà u l-konsistenza mal-istandards tal-klassifikazzjoni tal-prodotti li jintużaw f'livell internazzjonali.
            
         
               (5)
            
            
               Għalhekk l-Anness II tar-Regolament (KE) Nru 250/2009 għandu jiġi emendat skont dan.
            
         
               (6)
            
            
               Il-miżuri previsti f'dan ir-Regolament jikkonformaw mal-opinjoni tal-Kumitat tas-Sistema Statistika Ewropea,
            
         ADOTTAT DAN IR-REGOLAMENT:
   Artikolu 1
   L-Anness II tar-Regolament (KE) Nru 250/2009 huwa emendat skont l-Anness ta' dan ir-Regolament.
   Artikolu 2
   Dan ir-Regolament jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-30 ta' Ġunju 2015.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 97, 9.4.2008, p. 13.
   
      (2)  Ir-Regolament (KE) Nru 451/2008 tal-Parlament Ewropew u tal-Kunsill tat-23 ta' April 2008 li jistabbilixxi klassifikazzjoni statistiska ġdida tal-prodotti skont l-attività (KPA) u jħassar ir-Regolament tal-Kunsill (KEE) Nru 3696/93 (ĠU L 145, 4.6.2008, p. 65).
   
      (3)  Ir-Regolament tal-Kummissjoni (KE) Nru 250/2009 tal-11 ta' Marzu 2009 li jimplimenta r-Regolament (KE) Nru 295/2008 tal-Parlament Ewropew u tal-Kunsill fir-rigward tad-definizzjonijiet ta' karatteristiċi, il-format tekniku għat-trażmissjoni tad-dejta, ir-rekwiżiti tar-rappurtar doppju għan-NACE Rev.1.1 u n-NACE Rev.2 u d-derogi li għandhom jingħataw għall-istatistika strutturali tan-negozji (ĠU L 86, 31.3.2009, p. 1).
   
      (4)  Ir-Regolament tal-Kummissjoni (UE) Nru 1209/2014 tad-29 ta' Ottubru 2014 li jemenda r-Regolament (KE) Nru 451/2008 tal-Parlament Ewropew u tal-Kunsill tat-23 ta' April 2008 li jistabbilixxi klassifikazzjoni statistika ġdida tal-prodotti skont l-attività (KPA) u jħassar ir-Regolament tal-Kunsill (KEE) Nru 3696/93 (ĠU L 336, 22.11.2014, p. 1).
   
      ANNESS
      L-Anness II tar-Regolament (KE) Nru 250/2009 huwa emendat kif ġej:
      
                  1.
               
               
                  Fil-punt 4.2 “Unità Territorjali”, il-kodiċi “GR” għall-Greċja huwa sostitwit minn “EL”
               
            
                  2.
               
               
                  Fil-punt 4.9 “Unitajiet ta' valuri tad-dejta”, fit-tabella tinżied unità ġdida “Metri Kwadri” bil-kodiċi “M2”.
               
            
                  3.
               
               
                  Fil-punt 4.10 “Tqassim ta' prodotti”, it-tabella hija emendata kif ġej:
                  
                              (a)
                           
                           
                              għall-prodott bil-kodiċi 63 12 l-entrata “Kontenut ta' portal tal-Internet” hija ssostitwita minn “Servizzi ta' portal tal-Internet”.
                           
                        
                              (b)
                           
                           
                              għall-prodott bil-kodiċi 73 11 13 l-entrata “Disinn tar-reklamar u żvilupp tal-kunċett” hija ssostitwita minn “Servizzi ta' żvilupp tal-kunċetti ta' reklamar”
                           
                        
                              (c)
                           
                           
                              l-entrata tal-prodott bil-kodiċi 70 22 4 “Trademarks u franchises” tħassret.
                           
                        
                              (d)
                           
                           
                              għall-prodott bil-kodiċi 71 11 24, l-entrata “Servizzi konsultattivi arkitettoniċi” hija sostitwita minn “Servizzi konsultattivi arkitettoniċi għall-proġetti tal-bini”